SVMS-01E เกรแฮมยูเนี่ยนแฟล็กคัสต้อม

## SVMS-01E

**เกรแฮมยูเนี่ยนแฟล็กคัสต้อม**

* ด้านหน้า
* ด้านหลัง
* ไฟลท์ฟอร์ม

**SVMS-01E เกรแฮมยูเนี่ยนแฟล็กคัสต้อม** (อังกฤษ: Graham's Union Flag Custom, ญี่ปุ่น: グラハム専用ユニオンフラッグカスタム, โรมาจิ: *Gurahamu sen'yō yunion furaggu kasutamu*) (หรือเรียกสั้นๆว่า **"คัสต้อมแฟล็ก"**) เป็น SVMS-01 ยูเนี่ยนแฟล็กรุ่นที่ปรับแต่งเองของเกรแฮม เอเคอร์ ปรากฏตัวในซีซั่น 1 ของโมบิลสูทกันดั้มดับเบิ้ลโอ

## เทคโนโลยีและความสามารถ

> ดูบทความเพิ่มเติมที่: SVMS-01 ยูเนี่ยนแฟล็ก
>
>

หลังจากการเผชิญหน้ากันครั้งแรกของเกรแฮม เอเคอร์กับ GN-001 กันดั้มเอ็กเซียและได้ย้ายไปยังหน่วยสืบสวนต่อต้านกันดั้ม เกรแฮมได้ขอให้ปรับแต่ง SVMS-01 ยูเนี่ยนแฟล็กของเขาเพื่อให้สามารถจับกุมกันดั้มได้ ศาสตราจารย์ เลฟ เอฟแมน หนึ่งในหัวหน้าฝ่ายเทคนิคของยูเนี่ยนเป็นผู้รับผิดชอบในการพัฒนาเกรแฮมยูเนี่ยนแฟล็กคัสต้อม มันถูกปรับแต่งจนเสร็จสิ้นภายในหนึ่งสัปดาห์และ "ไม่ต้องคำนึงถึงภาระที่เกิดขึ้นกับนักบิน" ตามคำขอของเกรแฮม โมบิลสูทนี้ใช้เทคโนโลยีใหม่ล่าสุดของยูเนี่ยนและไฟลท์โหมดความเร็วสูงแบบใหม่

ความเร็วของคัสต้อมแฟล็กในไฟลท์โหมดวัดได้เป็นสองเท่าของความเร็วของแฟล็กปกติ เพื่อให้ได้ความเร็วระดับนี้ น้ำหนักบรรทุกเชื้อเพลิงไฮโดรเจนสำหรับเครื่องยนต์เจ็ทพลาสม่าจึงจะลดลง, ใช้วัสดุเกราะน้ำหนักเบา ไฟลท์ยูนิตของมันถูกเปลี่ยนเป็นแบบความเร็วสูงซึ่งควบคุมได้ยาก มาตรการลดน้ำหนักที่เด่นชัดทั้งสองแบบยังช่วยให้คัสต้อมแฟล็กนั้นเบากว่าแฟล็กปกติแม้จะติดตั้งไฟลท์ยูนิตขนาดใหญ่กว่าก็ตาม อีกหนึ่งสิ่งที่ต้องแลกมาสำหรับความเร็วสูงคือเกรแฮมก็จะรู้สึกถึงอัตราเร่งถึง 12G เมื่อบินด้วยความเร็วสูงสุด (ประมาณ 117.6 เมตร/วินาที2) แม้จะเปิดใช้งานระบบต้านแรง G แล้วก็ตาม ด้วยเหตุนี้จึงมีแต่เกรแฮมเท่านั้นที่คุมมันได้อยู่หมัด อย่างไรก็ตาม เขาก็ยอมรับว่ามีปัญหาในการจัดการกับแรง G ที่สูงเห็นจากไอเป็นเลือดหลังจากการต่อสู้กับ GNW-001 กันดั้มโธรเน่ไอน์

ความสามารถในการสื่อสารของคัสต้อมแฟล็กได้รับการปรับปรุงสำหรับหัวหน้าหน่วยสืบสวนต่อต้านกันดั้ม โครงสร้างภายในของศีรษะส่วนใหญ่ไม่เปลี่ยนแปลง มีเพียงเสาอากาศทั้งสองด้านบนศีรษะที่ถูกปรับให้ใหญ่ขึ้น การดัดแปลงอื่นๆ ได้แก่ เสริมข้อต่อให้แข็งแรงมากยิ่งขึ้นและเคลือบวัสดุต่อต้านกันบีมบนพื้นผิวเพื่อให้ทนทานอาวุธบีมของกันดั้ม วัสดุเคลือบนี้ยังทำให้เกราะของโมบิลสูทมีสีดำอีกด้วย เนื่องจากเกรแฮมเป็นคนที่ถนัดมือข้างซ้าย คัสต้อมแฟล็กของเขาจึงถือปืนไรเฟิลไว้มือซ้ายและติดตั้งดีเฟนส์ร็อดที่ปลายแขนขวาซึ่งตรงข้ามกับแฟล็กส่วนใหญ่ เพื่อเปิดใช้งานการเปลี่ยนร่างดังกล่าว ซอฟต์แวร์สำหรับระบบควบคุมการยิงของเครื่องจึงถูกเขียนใหม่ โดยรวมแล้วโมบิลสูทตัวนี้ได้รับการปรับแต่งมาสำหรับเกรแฮมโดยเฉพาะทั้งภายนอกและภายใน

อาวุธที่ติดตั้งให้กับคัสต้อมแฟล็กส่วนใหญ่ก็จะเหมือนกับแฟล็กทั่วไป ลิเนียร์ไรเฟิลของมันถูกเปลี่ยนเป็นรุ่นใหม่ที่บริษัทไอริสทดลองผลิต หลังจากหน่วยสืบสวนต่อต้านกันดั้มได้รับชื่ออย่างเป็นทางการ "โอเวอร์แฟล็ก" โมบิลสูทก็เปลี่ยนไปใช้เนียร์ไรเฟิลลรุ่นล่าสุด "ไทรเด้นท์สไตรเกอร์" ผลลัพธ์ที่ได้ นอกเหนือจากตำแหน่งของปืนไรเฟิลแล้ว รูปลักษณ์ของคัสต้อมแฟล็กจะคล้ายกับ SVMS-01O โอเวอร์แฟล็ก อันที่จริง โอเวอร์แฟล็กก็เป็นการพัฒนาโดยอิงจากคัสต้อมแฟล็กของเกรแฮม ในปฏิบัติการฟอลเล่นแองเจิ้ล เกรแฮม เอเคอร์ได้ปฏิเสธที่จะขับ GNX-603T GN-X และเข้าร่วมกับแผนการ แต่เขาก็ไม่ละทิ้งคำสาบานที่ให้ไว้กับฮาเวิร์ด เมสัน ในการใช้แฟล็กเพื่อเอาชนะกันดั้ม เขาได้ขอ GN ไดรฟ์ [T] มา 1 ตัวจาก 10 ตัวและนำไปติดตั้งให้กับ SVMS-01X ยูเนี่ยนแฟล็กคัสต้อม II (GN แฟล็ก) ที่ปรับแต่งโดยบิลลี่ คาตางิริ ที่ปรึกษาด้านเทคนิคของยูเนี่ยนและเพื่อนสนิทของเขา

## อาวุธที่ติดตั้ง

* **ลิเนียร์ไรเฟิลรุ่นทดลองผลิต** - อาวุธหลักเริ่มต้นของคัสต้อมแฟล็ก มันคือลิเนียร์ไรเฟิลรุ่นใหม่ซึ่งอยู่ในขั้นตอนทดลองใช้โดยบริษัทไอริส คอร์ปอเรชั่น ด้วยแบตเตอรี่ขนาดใหญ่ สามารถใช้พลังงานไฟฟ้าเพิ่มขึ้นอย่างมากเพื่อเพิ่มความเร็วและพลังการยิงของกระสุนปืน อย่างไรก็ตาม ในการยิงแต่ละครั้งจะต้องมีการชาร์จก่อน ลิเนียร์ไรเฟิลยังมีโหมดพลังงานต่ำสำหรับการยิงที่รวดเร็ว

* **ลิเนียร์ไรเฟิลรุ่นใหม่ (ไทรเดนท์ สไตรเกอร์)** - ลิเนียร์ไรเฟิลรุ่นใหม่ล่าสุดของบริษัท ไอริส คอร์ปอเรชั่น ได้รับการพัฒนาจากรุ่นทดลองที่ใช้โดยเกรแฮมยูเนี่ยนแฟล็กคัสต้อม มันมีประสิทธิภาพที่สูงขึ้นและรูปร่างของมันได้รับการออกแบบใหม่เพื่อปรับปรุงแอโร่ไดนามิกของไฟลท์โหมด มีสามปากกระบอกปืน ตรงกลางสามารถยิงกระสุนปืนลำกล้องใหญ่ 200 มม. แต่เนื่องจากต้องใช้เวลาชาร์จจึงไม่สามารถยิงอย่างรวดเร็วได้ และปากกระบอกปืนขนาด 60 มม. ทางด้านซ้ายและด้านขวาสามารถยิงกระสุนที่ใช้พลังงานต่ำได้อย่างรวดเร็ว

* **ดีเฟนส์ร็อด** - โล่ปัองกันแบบแท่งเดียวที่ทำจากคาร์บอนแข็งพิเศษ มีขนาดใหญ่กว่าแขนของโมบิลสูท มันทำงานด้วยการหมุนเพื่อความเร็วสูงเพื่อปัดป้องและสะท้อนกระสุนของศัตรู ถูกออกแบบให้มีขนาดเรียวยาวเพื่อให้ไม่ขัดขวางการเคลื่อนที่ของโมบิลสูทบนอากาศ

* **โซนิคเบลด (พลาสม่าซอร์ด)** - มีดสั้นที่ทำมาจาก E-คาร์บอน มีขนาดเล็กพกพาสะดวก (มักเก็บไว้ในแขนของโมบิลสูท) มีกลไกในการสั่นเพื่อสร้างคลื่นเสียงความถี่สูงเพื่อเพิ่มพลังโจมตี นอกจากนี้จากความพยายามพัฒนาบีมเซเบอร์ของยูเนี่ยนและ AEU ทำให้โซนิคเบลดมีกลไกการโฟกัสพลาสม่าเพื่อสร้างเป็นพลาสม่าซอร์ด

* **ปืนกล 20 มม.** - อาวุธปืนกลขนาดเล็กที่ติดตั้งอยู่ทางด้านซ้ายของบล็อคห้องนักบินของแฟล็ก ทำหน้าที่คล้ายกับปืนวัลแคน มีพลังการโจมตีต่ำแต่อัตราการยิงสูง มักใช้สำหรับการทำลายมิสไซล์หรือจำกัดเคลื่อนไหวของศัตรู

* **มิสไซล์** -

## แกลเลอรี่

### ออฟฟิเชี่ยลเว็บไซต์

ด้านหน้าด้านหลังไฟลท์ฟอร์มOverflags specificationsOverflags specifications (ไฟลท์ฟอร์ม)

### กันพลา

HG00 1/144 SVMS-01E เกรแฮมยูเนี่ยนแฟล็กคัสต้อม (2007)

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* gundam00.net/tv (เว็บไซต์อย่างเป็นทางการ-โอเวอร์แฟล็กเวอร์ชั่น)